CELEX: 32012D0200
Language: el
Date: 2012-04-18 00:00:00
Title: 2012/200/ΕΕ: Απόφαση της Επιτροπής, της 18ης Απριλίου 2012 , σχετικά με την τροποποίηση της απόφασης 2004/452/ΕΚ για τη θέσπιση καταλόγου φορέων των οποίων οι ερευνητές θα επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς [κοινοποιηθείσα υπό τον αριθμό C(2012) 2291]  Κείμενο που παρουσιάζει ενδιαφέρον για τον ΕΟΧ

20.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/37
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Απριλίου 2012
   σχετικά με την τροποποίηση της απόφασης 2004/452/ΕΚ για τη θέσπιση καταλόγου φορέων των οποίων οι ερευνητές θα επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς
   [κοινοποιηθείσα υπό τον αριθμό C(2012) 2291]
   (Κείμενο που παρουσιάζει ενδιαφέρον για τον ΕΟΧ)
   (2012/200/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (1), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 831/2002 της Επιτροπής, της 17ης Μαΐου 2002, για την εφαρμογή του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές, όσον αφορά την πρόσβαση σε εμπιστευτικά δεδομένα για επιστημονικούς σκοπούς (2), θεσπίζει τους όρους με τους οποίους παρέχεται πρόσβαση σε εμπιστευτικά δεδομένα που διαβιβάζονται στην ενωσιακή αρχή, καθώς και τους κανόνες συνεργασίας μεταξύ της Ένωσης και των εθνικών αρχών, ούτως ώστε να διευκολύνεται η εν λόγω πρόσβαση, με σκοπό την εξαγωγή στατιστικών συμπερασμάτων για επιστημονικούς σκοπούς.
            
         
               (2)
            
            
               Στην απόφαση 2004/452/ΕΚ της Επιτροπής (3) ορίζεται κατάλογος φορέων των οποίων οι ερευνητές επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς.
            
         
               (3)
            
            
               Το Πανεπιστήμιο του Γιοχάνεσμπουργκ, Νότια Αφρική· το Πανεπιστήμιο της Μασαχουσέτης, Ηνωμένες Πολιτείες της Αμερικής· το President & Fellows of Harvard College, Μασαχουσέτη, Ηνωμένες Πολιτείες της Αμερικής· η Διοικητική Μονάδα Οικονομικών της Κλιματικής Αλλαγής, Ενέργειας και Μεταφορών, Γενική Διεύθυνση Κοινού Κέντρου Ερευνών της Ευρωπαϊκής Επιτροπής· η Διοικητική Μονάδα της Κοινωνίας των Πληροφοριών, Γενική Διεύθυνση Κοινού Κέντρου Ερευνών της Ευρωπαϊκής Επιτροπής· η Διοικητική μονάδα Γεωργίας και Βιολογικών Επιστημών, Γενική Διεύθυνση Κοινού Κέντρου Ερευνών της Ευρωπαϊκής Επιτροπής· η Διοικητική Μονάδα Βιώσιμης Παραγωγής και Κατανάλωσης, Γενική Διεύθυνση Κοινού Κέντρου Ερευνών της Ευρωπαϊκής Επιτροπής και η Διοικητική Μονάδα Κοινωνικών Αναλύσεων, Γενική Διεύθυνση Απασχόλησης, Κοινωνικών Υποθέσεων και Κοινωνικής Ένταξης της Ευρωπαϊκής Επιτροπής πρέπει να θεωρούνται φορείς που πληρούν τις απαιτούμενες προϋποθέσεις και, ως εκ τούτου, πρέπει να προστεθούν στον κατάλογο των φορέων, των οργανώσεων και των ιδρυμάτων που αναφέρονται στο άρθρο 3 παράγραφος 1 στοιχείο ε) του κανονισμού (ΕΚ) αριθ. 831/2002.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2004/452/ΕΚ αντικαθίσταται από το κείμενο που παρατίθεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Απριλίου 2012.
      
         
            Για την Επιτροπή
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 87 της 31.3.2009, σ. 164.
   
      (2)  ΕΕ L 133 της 18.5.2002, σ. 7.
   
      (3)  ΕΕ L 156 της 30.4.2004, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
               ΦΟΡΕΙΣ ΤΩΝ ΟΠΟΙΩΝ ΟΙ ΕΡΕΥΝΗΤΕΣ ΕΠΙΤΡΕΠΕΤΑΙ ΝΑ ΕΧΟΥΝ ΠΡΟΣΒΑΣΗ ΣΕ ΕΜΠΙΣΤΕΥΤΙΚΑ ΔΕΔΟΜΕΝΑ ΓΙΑ ΕΠΙΣΤΗΜΟΝΙΚΟΥΣ ΣΚΟΠΟΥΣ
            
            Ευρωπαϊκή Κεντρική Τράπεζα
            Κεντρική Τράπεζα της Ισπανίας
            Κεντρική Τράπεζα της Ιταλίας
            Πανεπιστήμιο Cornell (Πολιτεία Νέας Υόρκης, Ηνωμένες Πολιτείες της Αμερικής)
            Τμήμα Πολιτικών Επιστημών, Baruch College, New York City University (Πολιτεία της Νέας Υόρκης, Ηνωμένες Πολιτείες της Αμερικής)
            Κεντρική Τράπεζα της Γερμανίας
            Μονάδα Ανάλυσης της Απασχόλησης, Γενική Διεύθυνση Απασχόλησης, Κοινωνικών Υποθέσεων και Κοινωνικής Ένταξης της Ευρωπαϊκής Επιτροπής
            Πανεπιστήμιο του Τελ Αβίβ (Ισραήλ)
            Παγκόσμια Τράπεζα
            Center of Health and Wellbeing (CHW) της σχολής Woodrow Wilson School of Public and International Affairs στο Πανεπιστήμιο Princeton, New Jersey, Ηνωμένες Πολιτείες της Αμερικής
            Πανεπιστήμιο του Σικάγου (UofC), Ιλινόις, Ηνωμένες Πολιτείες της Αμερικής
            Οργανισμός Οικονομικής Συνεργασίας και Ανάπτυξης (ΟΟΣΑ)
            Τμήμα Οικογενειακών και Εργασιακών Μελετών της Στατιστικής Υπηρεσίας του Καναδά, Οτάβα, Οντάριο, Καναδάς
            Διοικητική Μονάδα Οικονομετρίας και Στατιστικής Υποστήριξης στην Καταπολέμηση της Απάτης (ESAF), Γενική Διεύθυνση Κοινού Κέντρου Ερευνών της Ευρωπαϊκής Επιτροπής
            Διοικητική Μονάδα Υποστήριξης του Ευρωπαϊκού Χώρου Έρευνας (SERA), Γενική Διεύθυνση Κοινού Κέντρου Ερευνών της Ευρωπαϊκής Επιτροπής
            Έδρα έρευνας του School of Social Science στην Atkinson Faculty of Liberal and Professional Studies του Πανεπιστημίου του York, Οντάριο, Καναδάς
            Πανεπιστήμιο του Ιλινόις στο Σικάγο (UIC), Σικάγο, ΗΠΑ
            Rady School of Management του Πανεπιστημίου της Καλιφόρνιας, Σαν Ντιέγκο, ΗΠΑ
            Διεύθυνση Έρευνας, Μελετών και Στατιστικών (Direction de l’Animation de la Recherche, des Études et des Statistiques — DARES) του Υπουργείου Εργασίας, Εργασιακών Σχέσεων και Αλληλεγγύης, Παρίσι, Γαλλία
            Ερευνητικό Ίδρυμα του Πανεπιστημίου της Πολιτείας της Νέας Υόρκης (RFSUNY), Albany, ΗΠΑ
            Φινλανδικό Κέντρο Συντάξεων (Eläketurvakeskus — ETK), Φινλανδία
            Διεύθυνση Έρευνας, Μελετών, Αξιολόγησης και Στατιστικών (Direction de la recherche, des études, de l’évaluation et des statistiques — DREES) που τελεί υπό την από κοινού αιγίδα του Υπουργείου Εργασίας, Κοινωνικού Διαλόγου και Αλληλεγγύης, του Υπουργείου Υγείας, Νεολαίας και Αθλητισμού και του Υπουργείου Προϋπολογισμού, Δημοσίων Λογαριασμών και Κρατικής Μεταρρύθμισης, Παρίσι, Γαλλία
            Πανεπιστήμιο Duke (DUKE), Βόρεια Καρολίνα, ΗΠΑ
            Φορέας κοινωνικής ασφάλισης της Φινλανδίας (Kansaneläkelaitos — KELA), Φινλανδία
            Εβραϊκό Πανεπιστήμιο της Ιερουσαλήμ (HUJI), Ισραήλ
            Ομοσπονδιακή δημόσια υπηρεσία κοινωνικής ασφάλισης, Βέλγιο
            Πανεπιστήμιο Sabanci, Τούζλα/Κωνσταντινούπολη, Τουρκία
            Πανεπιστήμιο McGill, Μόντρεαλ, Καναδάς
            Διεύθυνση Οικονομικής Υπηρεσίας και Διαθρωτικών Μεταρρυθμίσεων της Γενικής Διεύθυνσης Οικονομικών και Χρηματοδοτικών Υποθέσεων της Ευρωπαϊκής Επιτροπής
            Διοικητική Μονάδα Κοινωνικής Ένταξης και Στρατηγικής για την Κοινωνική Ένταξη, Γενική Διεύθυνση Απασχόλησης, Κοινωνικών Υποθέσεων και Ένταξης της Ευρωπαϊκής Επιτροπής
            Ίδρυμα Αλιευτικών Μελετών (Instituto de Estudios Fiscales — IEF), Μαδρίτη, Ισπανία
            Πανεπιστήμιο του Γιοχάνεσμπουργκ, Νότια Αφρική
            Πανεπιστήμιο της Μασαχουσέτης, Ηνωμένες Πολιτείες της Αμερικής
            President & Fellows of Harvard College, Μασαχουσέτη, Ηνωμένες Πολιτείες της Αμερικής
            Διοικητική Μονάδα Οικονομικών της Κλιματικής Αλλαγής, Ενέργειας και Μεταφορών, Γενική Διεύθυνση Κοινού Κέντρου Ερευνών της Ευρωπαϊκής Επιτροπής
            Διοικητική Μονάδα της Κοινωνίας των Πληροφοριών, Γενική Διεύθυνση Κοινού Κέντρου Ερευνών της Ευρωπαϊκής Επιτροπής
            Διοικητική Μονάδα Γεωργίας και Βιολογικών Επιστημών, Γενική Διεύθυνση Κοινού Κέντρου Ερευνών της Ευρωπαϊκής Επιτροπής
            Διοικητική Μονάδα Βιώσιμης Παραγωγής και Κατανάλωσης, Γενική Διεύθυνση Κοινού Κέντρου Ερευνών της Ευρωπαϊκής Επιτροπής
            Διοικητική Μονάδα Κοινωνικών Αναλύσεων, Γενική Διεύθυνση Απασχόλησης, Κοινωνικών Υποθέσεων και Κοινωνικής Ένταξης της Ευρωπαϊκής Επιτροπής»